

Obvestila sadjarjem
	[bookmark: _GoBack]Podatki o publikaciji
	
	

	Izdaja:
	Inštitut za hmeljarstvo in pivovarstvo Slovenije, 
Cesta Žalskega tabora 2, 3310 Žalec
	[image: ]

	Urednica:
	Alenka Ferlež Rus
	

	E-pošta uredništva:
	alenka.ferlez-rus@ihps.si 
	

	Uredniški odbor:
	Alenka Ferlež Rus, dr. Magda Rak Cizej, dr. Sebastjan Radišek, Gregor Leskošek
	


ISSN 2536-233X (za spletno izdajo) 	Letnik 31, št. 9		28. april 2022
VARSTVO JABLAN IN HRUŠK
Na območju Celjske regije so jablane povprečno na opazovane lokacije dosegle fenološko fazo polnega cvetenja BBCH 65 (Zlati deišes, Fuji, Gala, Elstar) in prehajajo v fazo intenzivnega odpadanja venčnih listov BBCH 67 (Jonagold, Breaburn). Zgodaj cvetoče sorte (Idared, Carjevič) so v fazi intenzivnega odpadanja venčnih listov BBCH 67. Tudi hruške so v povprečju na opazovane lokacije in sorte v fenološki fazi BBCH 67. 
Škrlup in pepelasta plesen jablan 
V zadnjih sedmih dneh so bili na opazovanih sadjarskih lokacijah dvakrat izpolnjeni pogoji za okužbo z jablanovim škrlupom: med 22. in 23.4. za močno ali zmerno okužbo ter med 26. in 28.4. za močno okužbo. Tudi v naravi smo zabeležili  močne izbruhe askspor.
Vremenoslovci napovedujejo povečano verjetnost za padavine v prvih dneh maja. Gleda na  napoved dviga temperatur zraka lahko v prihodnjih dneh pričakujemo hitrejše priraščanje listne mase in v primeru nestanovitnega vremena tudi izpolnjene pogoje za nove izbruhe askospor ter izpolnjene pogoje za okužbe. Zato poskušajte nadaljevati s preventivnim pristopom škropljenja proti škrlupu in ga približajte naslednjim padavinam. Priporočamo, da date prednost uporabi kontaktnih oz. površinskim fungicidom na osnovi a.s. ditianon kot so: Delan Pro (2,5 L/ha), Alcoban (0,75kg/ha) ali Delan 700 WG (0,75 kg/ha). 
Samo v primeru več dni trajajočega deževnega obdobja, da bi od zadnjega škropljenja minili več kot trije dnevi in bi padlo več kot 20 mm dežja, svetujemo uporabo sistemičnih IBE pripravkov na osnovi aktivne snovi difenkonazol kot so: Score 250 EC (0,2 L/ha), Difcor 250 EC (0,2 L/ha) ali Mavita 250 EC (0,2 L/ha) v kombinaciji s kontaktnimi fungicidi.
V nasadih, kjer opažate močnejši pojav jablanove pepelovke lahko v primeru nevarnosti primarnih okužb z jablanovim škrlupom in v kombinaciji s kontaktnim fungicidom, date prednost pripravkoma: Sercadis plus (kombinacija a.s. difenkonazol in fluksapiroksad) ali Sercadis, ki delujeta hkrati na obe bolezni. V ostalih nasadih za zmanjšanje infekcijskega potenciala dodajate enega od pripravkov na osnovi močljivega žvepla kot so:  Azumo WG, Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Biotip Sulfo 800 SC, Pol sulphur 800 SC, Symbiotica Fito –tekoče žveplo ali Vertipin. 
Enaka strategija škropljenja proti škrlupu in pepelasti plesni velja tudi za hruške.
Jabolčna grizlica
Na opazovanih lokacijah do zdaj ulovov jabolčne grizlice na belih lepljivih ploščah ne beležimo ali pa so le ti maloštevilni in pod pragom škodljivosti (prag škodljivosti: skupno 30 in več grizlic na posamezno ploščo). Ob koncu cvetenju opravite pregled plodičev na prisotnost poškodb. Prag škodljivosti je dosežen, ko je poškodovanih 3% plodičev. Poškodbe v obliki luknjic, ki jih z leglico izvrtajo osice v cvetne čaše preden odložijo jajčeca so vidne kot majhne temne pege. Ko bo cvetenje jablan popolnoma zaključeno je samo v primeru preseganja pragov škodljivosti upravičeno opraviti škropljenje s pripravkom Neemazal T/S (1,5 L/ha na 1 m višine krošnje, pri čemer najvišji odmerek pri enem tretiranju ne sme presegati 4,5 L/ha) ali Mospilan 20 SG (0,04 %).
OPOZORILO: Zaradi zaščite čebel in drugih opraševalcev se med cvetenjem gojenih rastlin in podrasti ne sme tretirati s sredstvi, ki so nevarna oz. strupena za čebele. Zaradi nevarnosti posameznih pripravkov za čebele pred njihovo uporabo še posebej pozorno preberite priložena navodila za uporabo! V primeru uporabe sredstev, ki so nevarne za čebele je pred škropljenjem potrebno po mulčiti oziroma pokositi podrast in škropljenje opraviti ponoči, ko so čebele v panjih. Upoštevati je potrebno tudi predpise s področja varstva voda.
Jabolčni zavijač
V zdaj na feromonskih vabah še nismo ujeli  metuljčkov jabolčnega zavijača. Ob otoplitvi vremena pričakujemo prve ulove metuljčkov na feromonske vabe. Zato tisti, ki ste se odločili za metodo zbeganja–konfuzijo, v prihodnjih dneh izobesite dispenzorje. Izberete lahko med naslednjimi dispenzorji: RAK 3, ISOMATE C TT, Checkmate puffer CM –Pro ali Semios NET – Codling Moth
Hrušev ožig
Vremenske razmere trenutno ne ustvarjajo pogojev za cvetne okužbe in za razvoj bakterije Erwinie amylovara, povzročiteljice hruševega ožiga. Tudi model za napoved izpolnjenih pogojev za cvetne okužbe Maryblyt od zdaj ni napovedal izpolnjenih pogojev za okužbo.

